hotchpotch/miracl-hf-unified huggingface dataset:
হাইম তোপোল
হাইম তোপোল (, জন্ম: ৯ সেপ্টেম্বর ১৯৩৫), শুধু তোপোল নামেও পরিচিত, হলেন একজন ইসরায়েলি অভিনেতা, গায়ক, কৌতুকাভিনেতা, কণ্ঠশিল্পী, চলচ্চিত্র প্রযোজক, লেখক ও চিত্রশিল্পী। তিনি "ফিডলার অন দ্য রুফ" মঞ্চনাটক ও "একই নামের" চলচ্চিত্রে টেভি চরিত্রে অভিনয়ের জন্য সর্বাধিক পরিচিত। মঞ্চে তিনি ৩,৫০০ বারের বেশি এই চরিত্রে অভিনয় করেছেন এবং ১৯৬০-এর দশকের শেষ থেকে ২০০৯ সাল পর্যন্ত এর পুনরুজ্জীবিতকরণে কাজ করেন। চলচ্চিত্রে এই চরিত্রে অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতার জন্য গোল্ডেন গ্লোব পুরস্কার অর্জন করেন ও শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন, এবং ১৯৯১ সালে মঞ্চে পুনরুজ্জীবিতকরণে অভিনয় করে সঙ্গীতনাট্যে শ্রেষ্ঠ মুখ্য অভিনেতা বিভাগে টনি পুরস্কারের মনোনয়ন লাভ করেন।
তিনি শিশুদের বিশেষ প্রয়োজন নিয়ে গঠিত প্রতিষ্ঠান ভ্যারাইটি ইসরায়েলের প্রতিষ্ঠাতা এবং আরব ও ইহুদি শিশুদের জীবন বিপন্নকারী অসুস্থতা নিয়ে বছর ব্যাপী ক্যাম্প জর্ডান রিভার ভিলেজের চেয়ারম্যান। ২০১৫ সালে তিনি আজীবন কৃতিত্বের জন্য ইসরায়েল পুরস্কার লাভ করেন।
বিশ্ব আত্মহত্যা প্রতিরোধ দিবস
বিশ্ব আত্মহত্যা প্রতিরোধ দিবস একটি সচেতনতামূলক দিন যেটি বিশ্বব্যাপী প্রতি বছর ১০ই সেপ্টেম্বর আত্মহত্যা প্রতিরোধের উদ্দেশ্যে বিভিন্ন কর্মসূচির মাধ্যমে বিশ্বের অনেক দেশে ২০০৩ সাল থেকে পালন করা হয়। এই দিবসটি পালন করতে আন্তর্জাতিক আত্মহত্যা প্রতিরোধ সংস্থার সাথে বিশ্ব স্বাস্থ্য সংস্থা ও বৈশ্বিক মানসিক স্বাস্থ্য ফেডারেশন একসাথে কাজ করে। ২০১১ সালে অনুমনিক ৪০টি দেশ এই দিবসটি উদযাপন করে। ২০১৪ সালে বিশ্ব স্বাস্থ্য সংস্থার করা মানসিক স্বাস্থ্য সংক্রান্ত একটি প্রতিবেদন অনুসারে, বিশ্বের নিম্ন আয়ের কোন দেশেই আত্মহত্যা প্রতিরোধে কোন কৌশল বা কর্মপন্থা ঠিক করা নেই যেখানে নিম্ন মধ্য আয়ের দেশসমূহের ১০% এবং উচ্চ আয়ের সব দেশেই এই প্রতিরোধ ব্যবস্থা রয়েছে।
২০০৩ সালে সর্বপ্রথম পালিত হওয়া দিবসে, ১৯৯৯ সালের বিশ্ব স্বাস্থ্য সংস্থার এ বিষয়ে নেওয়া কিছু পদক্ষেপেরও আলোকপাত করা হয় যেখানে প্রধান কৌশল নির্ধারণ করা হয়:বিশ্ব স্বাস্থ্য সংস্থার সাম্প্রতিক তথ্য অনুসারে এটি প্রতিরোধে প্রধান বাধা হলো সামাজিক সচেতনতার অভাব ও আত্মহত্যার সচেতনতায় উন্মুক্ত আলোচনার অভাব এবং এ বিষয়ে সঠিক তথ্যের অভাব: "আত্মহত্যার সংবেদনশীলতা এবং কিছু দেশে আত্মঘাতী আচরণের অবৈধতার জন্য অনেক সময়ই আত্মহত্যার বিষয়টি সাধারণ মৃত্যু হিসেবেও বিষয়শ্রেণীভূক্ত করা হয়ে থাকে"
ফুলগাজী থানা
ফুলগাজী থানা বাংলাদেশের ফেনী জেলার অন্তর্গত ফুলগাজী উপজেলার একটি থানা।
ফুলগাজী উপজেলার ৬টি ইউনিয়নের প্রশাসনিক কার্যক্রম ফুলগাজী থানার আওতাধীন।
ফুলগাজী ইউনিয়ন
ফুলগাজী বাংলাদেশের ফেনী জেলার অন্তর্গত ফুলগাজী উপজেলার একটি ইউনিয়ন।
ফুলগাজী উপজেলার সর্ব-উত্তরে ফুলগাজী ইউনিয়নের অবস্থান। এ ইউনিয়নের দক্ষিণে মুন্সিরহাট ইউনিয়ন ও দরবারপুর ইউনিয়ন, পূর্বে আমজাদহাট ইউনিয়ন ও পরশুরাম উপজেলার বক্স মাহমুদ ইউনিয়ন, উত্তরে পরশুরাম উপজেলার চিথলিয়া ইউনিয়ন এবং পশ্চিমে ভারতের ত্রিপুরা প্রদেশ অবস্থিত।
ফুলগাজী ইউনিয়ন ফুলগাজী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ফুলগাজী থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
মুন্সিরহাট ইউনিয়ন, ফুলগাজী
মুন্সিরহাট বাংলাদেশের ফেনী জেলার অন্তর্গত ফুলগাজী উপজেলার একটি ইউনিয়ন।
ফুলগাজী উপজেলার মধ্য-পশ্চিমাংশে মুন্সিরহাট ইউনিয়নের অবস্থান। এ ইউনিয়নের উত্তরে ফুলগাজী ইউনিয়ন, পূর্বে দরবারপুর ইউনিয়ন ও জিএমহাট ইউনিয়ন, দক্ষিণে আনন্দপুর ইউনিয়ন এবং পশ্চিমে ভারতের ত্রিপুরা প্রদেশ অবস্থিত।
মুন্সিরহাট ইউনিয়ন ফুলগাজী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম ফুলগাজী থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
দরবারপুর ইউনিয়ন
দরবারপুর বাংলাদেশের ফেনী জেলার অন্তর্গত ফুলগাজী উপজেলার একটি ইউনিয়ন।
ফুলগাজী উপজেলার মধ্যাংশে দরবারপুর ইউনিয়নের অবস্থান। এ ইউনিয়নের উত্তরে ফুলগাজী ইউনিয়ন, পূর্বে আমজাদহাট ইউনিয়ন, দক্ষিণে জিএমহাট ইউনিয়ন এবং পশ্চিমে মুন্সিরহাট ইউনিয়ন অবস্থিত।
দরবারপুর ইউনিয়ন ফুলগাজী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম ফুলগাজী থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
আনন্দপুর ইউনিয়ন
আনন্দপুর বাংলাদেশের ফেনী জেলার অন্তর্গত ফুলগাজী উপজেলার একটি ইউনিয়ন।
ফুলগাজী উপজেলার সর্ব-দক্ষিণে আনন্দপুর ইউনিয়নের অবস্থান। এ ইউনিয়নের উত্তরে মুন্সিরহাট ইউনিয়ন, পূর্বে জিএমহাট ইউনিয়ন, দক্ষিণ-পূর্বে ছাগলনাইয়া উপজেলার পাঠাননগর ইউনিয়ন, দক্ষিণ-পশ্চিমে ফেনী সদর উপজেলার কাজিরবাগ ইউনিয়ন এবং পশ্চিমে ভারতের ত্রিপুরা প্রদেশ অবস্থিত।
আনন্দপুর ইউনিয়ন ফুলগাজী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম ফুলগাজী থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
আমজাদহাট ইউনিয়ন
আমজাদহাট বাংলাদেশের ফেনী জেলার অন্তর্গত ফুলগাজী উপজেলার একটি ইউনিয়ন।
ফুলগাজী উপজেলার সর্ব-পূর্বে আমজাদহাট ইউনিয়নের অবস্থান। এ ইউনিয়নের উত্তরে পরশুরাম উপজেলার বক্স মাহমুদ ইউনিয়ন; পশ্চিমে ফুলগাজী ইউনিয়ন, দরবারপুর ইউনিয়ন ও জিএমহাট ইউনিয়ন; দক্ষিণে ছাগলনাইয়া উপজেলার মহামায়া ইউনিয়ন এবং পূর্বে ভারতের ত্রিপুরা প্রদেশ অবস্থিত।
আমজাদহাট ইউনিয়ন ফুলগাজী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ফুলগাজী থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
জিএমহাট ইউনিয়ন
জিএমহাট বাংলাদেশের ফেনী জেলার অন্তর্গত ফুলগাজী উপজেলার একটি ইউনিয়ন।
ফুলগাজী উপজেলার দক্ষিণাংশে জিএমহাট ইউনিয়নের অবস্থান। এ ইউনিয়নের পশ্চিমে আনন্দপুর ইউনিয়ন ও মুন্সিরহাট ইউনিয়ন, উত্তরে দরবারপুর ইউনিয়ন, পূর্বে আমজাদহাট ইউনিয়ন ও ছাগলনাইয়া উপজেলার মহামায়া ইউনিয়ন এবং দক্ষিণে ছাগলনাইয়া উপজেলার পাঠাননগর ইউনিয়ন অবস্থিত।
জিএমহাট ইউনিয়ন ফুলগাজী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ফুলগাজী থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
খাজা ইউনুস আলী বিশ্ববিদ্যালয়
খাজা ইউনুস আলী বিশ্ববিদ্যালয় (ইংরেজি: Khwaja Yunus Ali University) বাংলাদেশের একটি বেসরকারী বিশ্ববিদ্যালয়। এই বিশ্ববিদ্যালয়টি রাজশাহী বিভাগ সিরাজগঞ্জে অবস্থিত। এটি ২০১২ সালে প্রাইভেট ইউনিভার্সিটি অইনের অধীনে প্রতিষ্ঠিত হয়েছিল এবং সাহ সুফি খাজা ইউনুস আলীর নামে নামকরণ করা হয়েছিল।
খাজা ইউনূস আলী বিশ্ববিদ্যালয়ের প্রতিষ্ঠার যাত্রা শুরু হলে বাংলাদেশের সবচেয়ে উজ্জ্বল শিল্পী ডাঃ এম এম আমজাদ হোসেন হযরত হযরত ইবনে আমুযূর (আঃ) এর উত্তরাধিকারী গ্রাম সিনাজগঞ্জে তাঁর প্রতিষ্ঠিত হযরত আঃ খাজা ইউনূস আলী এনায়েতপুরি (আঃ)।
ইতিমধ্যে খাজা ইউনূস আলী মেডিকেল কলেজ ও খাজা ইউনূস আলী মেডিকেল কলেজ ও হাসপাতাল ইতিমধ্যে সফলভাবে কাজ করছেন। খাজা ইউনূস আলী ইউনিভার্সিটি ট্রাস্টের ট্রাস্টি বোর্ডের সদস্যদের সাথে আলোচনা করার পর তিনি খাজা ইউনূস আলী মেডিকেল কলেজ ও হাসপাতালের আশপাশের বিশ্ববিদ্যালয়ে বিশ্ববিদ্যালয়টি নির্মাণ করার সিদ্ধান্ত নেন। খাজা ইউনূস আলী বিশ্ববিদ্যালয়ের সরকারী অনুমতি ও বিশ্ববিদ্যালয় মঞ্জুরি কমিশন কাছ থেকে স্বক্রিতি প্রাপ্ত হয়েছিল। ১২ নভেম্বর, ২০১২ শিক্ষাবর্ষ।
ব্যবসায় ও শিল্প অনুষদের
বিজ্ঞান ও প্রকৌশল অনুষদ
আইন অনুষদ
ব্যবসায় ও শিল্প অনুষদের
বিজ্ঞান ও প্রকৌশল অনুষদ
আইন অনুষদ
"কেওয়াইএইউ" দুই-সেমিস্টার অনুসরণ করে। একটি একাডেমিক বছরের সময়সূচী নিম্নরূপ হবে:
উদয় (তামিল চলচ্চিত্র)
উদয় হচ্ছে ২০০৪ সালে মুক্তি পাওয়া একটি তামিল চলচ্চিত্র যেটি আড়াগাম পেরুমাল পরিচালনা করেন। চলচ্চিত্রটিতে বিজয় এবং সিমরান মুখ্য ভূমিকায় অভিনয় করেন, এছাড়াও বিবেক, নচ্ছর এবং রাজেশ গুরুত্বপূর্ণ ভূমিকায় ছিলেন। চলচ্চিত্রটির গানগুলোর সুর এ আর রহমান করেছিলেন এবং আবহ সঙ্গীতের দায়িত্ব ছিলেন প্রবীণ মণি।
তামিল চলচ্চিত্র শিল্পের খ্যাতনামা পরিচালক মণি রত্নম এর সহকারী হিসেবে কাজ করা আড়াগাম পেরুমাল পরিচালিত এই 'উদয়' ছিলো প্রথম চলচ্চিত্র। সিমরানকে নেওয়া হয় মুখ্য অভিনেত্রীর চরিত্রে এবং ১৯৯৮ সালের শুরুর দিকে চলচ্চিত্রটির শুটিং শুরু হয়। বিজয় এবং সোফিয়া হককে নিয়ে একটি আইটেম গানের শুটিং করা হয় ২০০০ সালে।
চলচ্চিত্রটির কাজ শেষ হতে দেরি হওয়ায় পেরুমালকে সবাই দুর্ভাগা পরিচালক হিসেবে আখ্যা দিতে থাকে, অরবিন্দ স্বামী এবং কারিশমা কাপুরকে নিয়ে করা চলচ্চিত্র 'মুদাল মুদালাগা' আলোর মুখ দেখতে পারেনি। যদিও মণি রত্নমের প্রযোজনায় পেরুমাল 'দম দম দম' পরিচালনা করেন মাধবন এবং জ্যোতিকাকে নিয়ে যেটা জনপ্রিয়তাসহ ব্যবসাসফলতা পেয়েছিলো।
টাইমস বিশ্ববিদ্যালয় বাংলাদেশ
টাইমস বিশ্ববিদ্যালয় বাংলাদেশ (ইংরেজি: Time University Bangladesh) বাংলাদেশের একটি বেসরকারী বিশ্ববিদ্যালয়। এটি দক্ষিণ অঞ্চলের ফরিদপুর জেলায় অবস্থিত।
কমিউনিটি ও বিশ্ববিদ্যালয়ের মধ্যে দ্বিপক্ষীয় সম্পর্কের মাধ্যমে দেশের উচ্চ শিক্ষার লক্ষ্য এবং দেশের টেকসই অর্থনৈতিক প্রবৃদ্ধি অর্জন করা।
ব্যবসায় প্রশাসন
আইন বিভাগ
কলা এবং সামাজিক বিজ্ঞান অনুষদ
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে। শ্রেণীকক্ষগুলো শীতাতপ নিয়ন্ত্রিত।
ফরিদপুর 
টাইমস ইউনিভার্সিটি বাংলাদেশ 
প্লট নং ৬৫১ ও ৬৫২, পশ্চিম খাবাসপুর, ফরিদপুর, বাংলাদেশ
ঢাকা 
টাইমস ইউনিভার্সিটি বাংলাদেশ 
ধানমন্ডি টাওয়ার, বাড়ি # ৪/এ, 
রোড # ২৭ (পুরাতন),২য় তল, 
ধানমন্ডি, ঢাকা ১২০৯
তপেশ্বর নারায়ণ রায়না
জেনারেল তপেশ্বর নারায়ণ রায়না (১৯২১ - মে ১৯৮০) ভারতীয় সেনাবাহিনীর সেনাবাহিনী প্রধান ছিলেন। ১৯৭৫ সাল থেকে ১৯৭৮ সাল পর্যন্ত তিনি এ দায়িত্বে ছিলেন। অবসরের পর তিনি কানাডায় যান ভারতের রাষ্ট্রদূত হিসেবে। পদ্মভূষণ যেটি হচ্ছে ভারতের তৃতীয় সর্বোচ্চ বেসামরিক পদক তপেশ্বরকে দেওয়া হয়।
তপেশ্বর লুধিয়ানাতে অধ্যায়ন করেন যেখানে তার বাবা বি এন রায়না হেড পোস্টমাস্টার হিসেবে চাকরী করতেন। তপেশ্বর ম্যারি আঁতোয়া নামের এক ফরাসি নারীকে বিয়ে করেছিলেন, তারা বাচ্চা নেননি।
রায়না কুমাওন রেজিমেন্টের সৈনিক ছিলেন এবং দ্বিতীয় বিশ্বযুদ্ধে অংশ নিয়েছিলেন, ১৯৬২, '৬৫ এবং '৭১ সালের যুদ্ধতেও তার অবদান ছিলো।
দ্বিতীয় বিশ্বযুদ্ধ চলাকালীন রায়না ছিলেন দ্বিতীয় লেফটেন্যান্ট, এই পদবীতে তিনি লড়াকু সৈনিকের ভূমিকায় অবতীর্ণ হন এবং গ্রেনেড বিস্ফোরণের আঘাতে তিনি তার একটি চোখ হারান, সেনাবাহিনীতে বাকীটা জীবন কৃত্রিম চোখ দিয়েই কাটিয়ে দেন তিনি।
১৯৬২ সালে চীনের সঙ্গে যুদ্ধের সময় রায়না ছিলেন ব্রিগেডিয়ার পদবীতে লাদাখ এলাকার একটি ব্রিগেডের অধিনায়ক, চীনের সঙ্গে যুদ্ধে বীরত্বপূর্ণ অবদানের জন্য রায়না মহাবীরচক্র পদক পান।
এরপরেই রায়নাকে ৩৩তম কোরের ব্রিগেডিয়ার জেনারেল স্টাফ (বিজিএস) হিসেবে নিয়োগ দেয়া হয়।
১৯৭১ সালে রায়না লেফটেন্যান্ট জেনারেল পদবীতে পূর্ব পাকিস্তানে সামরিক অভিযান পরিচালনার জন্য ২য় কোরের অধিনায়কত্ব পান। এই যুদ্ধের জন্যই তাকে পদ্মভূষণ পদক দেয়া হয়।
বীজপুর বিধানসভা কেন্দ্র
বীজপুর (বিধানসভা কেন্দ্র) ভারতীয় রাজ্য পশ্চিমবঙ্গের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০৩ নং বীজপুর বিধানসভা কেন্দ্রটি কাঁচরাপাড়া পৌরসভা এবং হালিশহর পৌরসভা এর অন্তর্গত।
বীজপুর বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের শুভ্রাংশু রায় তার নিকটবর্তী প্রতিদ্বন্দ্বী সিপিআই (এম) -এর নির্ঝরিণী চক্রবর্তীকে পরাজিত করেন।
২০০৬ সালের রাজ্যের বিধানসভা নির্বাচনে, সিপিআই (এম) -এর ডা. নির্ঝরিণী চক্রবর্তী বীজপুর কেন্দ্র থেকে জয়ী হন, তৃণমূল কংগ্রেসের কল্যাণী বিশ্বাস (বসু)কে পরাজিত করেন।
অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে,সিপিআই (এম) জগদীশ চন্দ্র দাস তৃণমূল কংগ্রেসের অকুল দাসের পুত্র জগদীশ দাসকে পরাজিত করেন। সিপিআই (এম) -এর কমল সেনগুপ্ত বসু ১৯৯৬ সালেকংগ্রেসের মৃণাল কান্তি সিংহ রায়কে পরাজিত করেন। সিপিআই (এম) -এর জগদীশ চন্দ্র দাস ১৯৯১ এবং ১৯৮৭ সালে কংগ্রেসের বিমলানন্দ দত্তকে পরাজিত করেন। ১৯৮২ সালে কংগ্রেসের প্রবীর বন্দ্যোপাধ্যায়কে এবং ১৯৭৭ সালে কংগ্রেসের অকুল দাসের পুত্র জগদীশ দাসকে পরাজিত করেন।
কংগ্রেসের অকুল দাসের পুত্র জগদীশ চন্দ্র দাস ১৯৭২ এবং ১৯৭১ সালে জয়ী হন। সিপিআই (এম) -এর জগদীশ চন্দ্র দাস ১৯৬৯ এবং ১৯৬৭ সালে জয়ী হন। সিপিআইয়ের মনোরঞ্জন রায় ১৯৬২ সালে জয়ী হন। ১৯৫৭ এবং স্বাধীন ভারতের প্রথম নির্বাচন ১৯৫১ সালে, সিপিআইয়ের নিরঞ্জন সেনগুপ্ত জয়ী হন।
ইয়াদোঁ কি বারাত
ইয়াদোঁ কি বারাত () হচ্ছে ১৯৭৩ সালে মুক্তিপ্রাপ্ত একটি হিন্দি চলচ্চিত্র যেটি নাসির হোসেন পরিচালনা করেন এবং কাহিনী লিখেছিলেন সেলিম-জাভেদ (সেলিম খান এবং জাভেদ আখতার)। চলচ্চিত্রটিতে অভিনয় করেন ধর্মেন্দ্র, জিনাত আমান, তারেক খান, নীতু সিং, বিজয় অরোরা, অজিত খান এবং আমির খান।
ভারতীয় চলচ্চিত্রের ইতিহাসে এই চলচ্চিত্রটি খুবই প্রভাব বিস্তারকারী ছিলো। চলচ্চিত্রটি ছিলো প্রথম 'মশলা চলচ্চিত্র' যেখান মারামারি, কাহিনী, প্রেম, সঙ্গীত, অপরাধ এবং রোমাঞ্চকর জঁরা ছিলো। এই মশলা হিন্দি চলচ্চিত্র শিল্পের সবচেয়ে জনপ্রিয় জঁরা হিসেবে আবির্ভূত হয় এবং "ইয়াদোঁ কি বারাত" বলিউডের প্রথম সর্বজঁরাবাদী চলচ্চিত্র ছিলো। চলচ্চিত্রটি জিনাত আমান ও নীতু সিংয়ের চলচ্চিত্র কর্মজীবনের অন্যতম মাইলফলক ছিলো, তারা দুইজনেই সত্তরের দশক জুড়ে বলিউডে কেন্দ্রীয় অভিনেত্রী হিসেবে অভিনয় করেন; এবং নাসির হোসেনের ভাতিজা আমির খান শিশুশিল্পী হিসেবে এই চলচ্চিত্রেই প্রথম অভিনয় করেন, যিনি বয়ঃপ্রাপ্ত হওয়ার পর বলিউডের শীর্ষ তারকা হয়ে ওঠেন।
চলচ্চিত্রটি রাহুল দেব বর্মণ সঙ্গীত পরিচালনা করে তুমুল জনপ্রিয়তা পেয়েছিলেন। মোহাম্মদ রফি এবং আশা ভোঁসলে এর গাওয়া 'চুরা লিয়ে হে তুমনে' গানটি দর্শকপ্রিয়তার তুঙ্গে ছিলো। চলচ্চিত্রটি তামিল ভাষায় 'নালাই নামাদে' নামে পুনঃনির্মাণ করা হয়েছিলো যেখানে তামিল চলচ্চিত্র শিল্পের খ্যাতিমান অভিনেতা এম জি রামচন্দ্রন অভিনয় করেন।
প্রেসিডেন্সি বিশ্ববিদ্যালয় (বাংলাদেশ)
প্রেসিডেন্সি বিশ্ববিদ্যালয় (বাংলাদেশ) (ইংরেজি: Presidency University Banglades) বাংলাদেশের একটি বেসরকারী বিশ্ববিদ্যালয়। প্রেসিডেন্সি ইউনিভার্সিটিটিতে তিনটি বিভাগ রয়েছে যা গবেষণা ভিত্তিক শিক্ষার ওপর জোর দেয় । ২০০৩ সালে গুলশান ক্যাম্পাস প্রতিষ্ঠা করা হয়। ২০০৪ সালে, বিশ্ববিদ্যালয়ের বর্ধমান সংখ্যক শিক্ষার্থীকে সেবা করার জন্য ঢাকা, কাছাকাছি বনানীতে দ্বিতীয় ক্যাম্পাস চালু হয়। ১,৫০০ এরও বেশি শিক্ষার্থী নথিভুক্ত। বিশ্ববিদ্যালয়ে শিক্ষাদানকারী অনুষদের সংখ্যা প্রায় ১০০ ।
পিএইচ এর একাডেমিক সময়কাল তিনটি সেমিস্টার বছরে:
গ্রন্থাগারের সংস্থানগুলিতে পাঠ্য এবং রেফারেন্স বই, সিডি, ফ্লপপি এবং ১০ টি দৈনিক পত্রিকা এবং তিনটি পত্রিকা সাবস্ক্রিপশন অন্তর্ভুক্ত রয়েছে।
নৈহাটি বিধানসভা কেন্দ্র
নৈহাটি (বিধানসভা কেন্দ্র) ভারতীয় রাজ্য পশ্চিমবঙ্গের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০৪ নং নৈহাটি বিধানসভা কেন্দ্রটি নৈহাটি পৌরসভা এবং জেটিয়া, কাঁপা-চাকলা, মাঝিপাড়া-পলাশি এবং শিবদাসপুর গ্রাম পঞ্চায়েত গুলি ব্যারাকপুর-১ সমষ্টি উন্নয়ন ব্লক এর অন্তর্গত।
নৈহাটি বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের পার্থ ভৌমিক তার নিকটতম প্রতিদ্বন্দ্বী সিপিআই (এম) -এর রঞ্জিত কুণ্ডুকে পরাজিত করেন।
২০০৬, ২০০১ এবং ১৯৯৬ সালের রাজ্য বিধানসভা নির্বাচনে, সিপিআই (এম) -এর রঞ্জিত কুণ্ডু নৈহাটি কেন্দ্র থেকে জয়ী হন। ২০০৬ সালে তৃণমূল কংগ্রেসের ধিল্লোন সরকারকে পরাজিত করেন, ২০০১ সালে তৃণমূল কংগ্রেসের তরুণ অধিকারীকে এবং ১৯৯৬ সালে কংগ্রেসের তরুণ অধিকারীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
১৯৯১ সালে কংগ্রেসের তরুণ অধিকারী জয়ী হন জনতা দল এর শ্যামল ভট্টাচার্যকে পরাজিত করেন এবং ১৯৮৭ সালে সিপিআই (এম) এর গোপাল বাসুকে পরাজিত করেন। ১৯৮২ সালে সিপিআই (এম) -এর অজিত বসু জয়ী হন কংগ্রেসের রঞ্জিত ভট্টাচার্যকে পরাজিত করেন। সিপিআই (এম) -এর গোপাল বসু ১৯৭৭ সালে জয়ী হন কংগ্রেসের জগদীশ চক্রবর্তীকে পরাজিত করেন।
কংগ্রেসের তারাপদ মুখোপাধ্যায় ১৯৭২ সালে জয়ী হন। সিপিআই (এম) -এর গোপাল বসু ১৯৭১ ও ১৯৬৯ সালে জয়ী হন। কংগ্রেসের জি ভট্টাচার্য ১৯৬৭ সালে জয়ী হন। সিপিআই এর গোপাল বসু ১৯৬২ এবং ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের সুরেশ চন্দ্র পাল নৈহাটি কেন্দ্র থেকে জয়ী হন।
কামসূত্র (কনডম)
কামসূত্র কনডম ভারতের দ্বিতীয় বৃহত্তম কনডম ব্র্যান্ড। এটির নির্মাতা জেকে এ্যানসেল লিমিটেড যেটি জেকেএএল নামেও পরিচিত। জেকেএএল হচ্ছে রেমন্ড গ্রুপ এবং এ্যানসেল লিমিটেড এর অধীনে পরিচালিত। ঔরঙ্গাবাদ, মহারাষ্ট্রতে এ কনডমের নির্মাণ কারখানা অবস্থিত। প্রতিদিন প্রায় সাড়ে তিন কোটি কনডম এ কারখানায় উৎপাদন করা হয়।
১৯৯১ সালে জেকেএএল তার কার্যক্রম শুরু করে এবং "কামসূত্র" ঐ বছর থেকেই বাজারজাত করা হয়। রেমন্ড গ্রুপ এবং এ্যানসেল লিমিটেডের যৌথ উদ্যোগের আগে কনডম তৈরি হত রেমন্ড গ্রুপের জেকে কেমিক্যালস লিমিটেডের অধীনে। ১৯৯৬ সাল থেকে এটি যুগ্মভাবে পরিচালিত শুরু হয়।
কামসূত্র বিভিন্ন টাইপের এবং স্বাদের কনডম বের করে থাকে।
কলিন ফার্থ
কলিন অ্যান্ড্রু ফার্থ, সিবিই (; জন্ম: ১০ সেপ্টেম্বর ১৯৬০) হলেন একজন ইংরেজ-ইতালীয় অভিনেতা। অভিনয়ের স্বীকৃতি হিসেবে তিনি একটি একাডেমি পুরস্কার, একটি গোল্ডেন গ্লোব পুরস্কার, দুটি বাফটা পুরস্কার, তিনটি স্ক্রিন অ্যাক্টরস গিল্ড পুরস্কার এবং ভেনিস চলচ্চিত্র উৎসব হতে শ্রেষ্ঠ অভিনেতা বিভাগে একটি ভল্পি কাপ জয় করেন।
১৯৮০-এর দশকের শেষের দিকে অভিনয় শুরু করলেও তিনি ১৯৯৫ সালে জেন অস্টেনের "প্রাইড অ্যান্ড প্রেজুডিস" অবলম্বনে নির্মিত একই নামের টেলিভিশন ধারাবাহিকে অভিনয় করে প্রথম পরিচিতি লাভ করেন। তিনি পরবর্তীতে "দি ইংলিশ পেশন্ট", "ব্রিজেট জোন্স্‌স ডায়েরি", "শেকসপিয়ার ইন লাভ" ও "লাভ অ্যাকচুয়ালি" চলচ্চিত্রে প্রধান চরিত্রে অভিনয় করেন। "ব্রিজেট জোন্স্‌স ডায়েরি" ছবিতে অভিনয়ের জন্য তিনি তাঁর প্রথম বাফটা পুরস্কারের মনোনয়ন লাভ করেন। ২০০৯ সালে তিনি নাট্যধর্মী "আ সিঙ্গল ম্যান" ছবিতে অভিনয় করে ব্যাপক সমাদৃত হন এবং তাঁর প্রথম একাডেমি পুরস্কারের মনোনয়ন লাভ করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কার জয় করেন। ২০১০ সালে "দ্য কিংস স্পিচ" ছবিতে রাজা ষষ্ঠ জর্জ ভূমিকায় অভিনয় করে শ্রেষ্ঠ অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কার অর্জন করেন।
তিনি "টিঙ্কার টেইলর সোলজার স্পাই" (২০১১), এবং "" (২০১৪) ও এর অনুবর্তী পর্ব "" (২০১৭) চলচ্চিত্রে হ্যারি হার্ট চরিত্রে অভিনয় করেন।
রস গ্রিগরি
রস জেরাল্ড গ্রিগরি (; জন্ম: ২৭ ফেব্রুয়ারি, ১৯১৬ - মৃত্যু: ১০ জুন, ১৯৪২) ভিক্টোরিয়ার মালভার্নে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৭ সালে স্বল্পকালীন সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন রস গ্রিগরি।
ভিক্টোরিয়ার মেলবোর্নের উপশহর মালভার্ন এলাকায় রস গ্রিগরি’র জন্ম। মেলবোর্নের ওয়েসলি কলেজে পড়াশোনা করেছেন তিনি। বিদ্যালয়ে থাকাকালীন ভিক্টোরিয়ার পক্ষে অভিষেক ঘটে তাঁর। ১৯৩৬-৩৭ মৌসুমে ২১ বছর বয়সে টেস্ট ক্রিকেটে প্রথম অংশগ্রহণ করেন। এরপূর্বে নিজ রাজ্য দলের সদস্যরূপে গাবি অ্যালেনের নেতৃত্বাধীন সফরকারী এমসিসি দলের বিপক্ষে ১২৮ রানের মনোরম ইনিংস খেলেছিলেন তিনি। এটিই তাঁর খেলোয়াড়ী জীবনের একমাত্র প্রথম-শ্রেণীর সেঞ্চুরি ছিল। সমগ্র খেলোয়াড়ী জীবনে ৩৩ খেলায অংশ নিয়ে ১৭টি অর্ধ-শতকের ইনিংস খেলেন ও লেগব্রেক এবং গুগলি বোলিংয়ে ৫০ উইকেট পেয়েছেন।
সমগ্র খেলোয়াড়ী জীবনে দুই টেস্টে অংশগ্রহণের সুযোগ পান তিনি। ২৯ জানুয়ারি, ১৯৩৭ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে রস গ্রিগরি’র। সমগ্র খেলোয়াড়ী জীবনে তিনটিমাত্র টেস্ট ইনিংস খেলার সুযোগ হয় তাঁর। ২৩, ৫০ ও ৮০ রানের ইনিংস খেলেছেন রস গ্রিগরি। এরফলে ২-০ ব্যবধানে পিছিয়ে থেকেও ৩-২ ব্যবধানে অ্যাশেজ জয় করে অস্ট্রেলিয়া দল।
দ্বিতীয় বিশ্বযুদ্ধ চলাকালে রয়্যাল অস্ট্রেলিয়ান এয়ার ফোর্সে তালিকাভূক্ত হন ও পাইলট অফিসার পদবী ধারণ করেন। ১০ জুন, ১৯৪২ তারিখে ২৬ বছর বয়সে ১৯৪২ নালে পূর্ব বাংলার (বর্তমানে বাংলাদেশ) গফরগাঁওয়ের একটি গ্রামে সম্মুখ যুদ্ধে নিহত হন তিনি।
মনিরামপুর মডেল পলিটেকনিক ইনস্টিটিউট
মণিরামপুর মডেল পলিটেকনিক ইন্সটিউট প্রতিষ্ঠিত ২০১১ খ্রিষ্টাব্দে। গণপ্রজাতন্ত্রী বাংলাদেশে সরকারের শিক্ষামন্ত্রনালয় ও বাংলাদেশ কারিগরি শিক্ষাবোর্ড কর্তৃক অনুমোদত প্রাপ্ত হয় ২০১২ খ্রিষ্ট্রাব্দে।
যশোর জেলার মণিরামপুর উপজেলার মণিরামপুর পৌর শহরের মণিরামপুর- রাজগঞ্জ সড়কের রাজগঞ্জ মোড় নামকস্থানের হরিহরনদীর পার্শ্বে অবস্থিত।
প্লটার
প্লটার এক ধরনের প্রিন্টার।স্থপতি, প্রকৌশলী এবং অন্যান্য ধরনের নক্সাবিদ এবং যারা মানচিত্র তৈরি করেন তাদের সূক্ষ্মাতিসূক্ষ্ম রেখার সুস্পষ্ট ও সঠিক ব্যবহারের জন্য প্লটার ব্যবহার করা হয় । প্লটারে অনেক চওড়া কাগজ প্রিন্ট নেওয়া যায়, যা মানচিত্র এবং বিভিন্ন প্রকার নক্সার জন্য অপরিহার্য ।
আলিবাবা ক্লাউড
আলিবাবা ক্লাউড (; সোজাসুজি: আলি ক্লাউড; সাবেক: আলিইউন), আলিবাবা গ্রুপ এর সহায়ক একটি ক্লাউড কম্পিউটিং কোম্পানি। আলিবাবা ক্লাউড অনলাইন ব্যবসা এবং আলিবাবা গ্রুপের নিজস্ব ই-বাণিজ্য পরিবেশ ব্যবস্থায় ক্লাউড কম্পিউটিং সেবা প্রদান করে। আলিবাবা ক্লাউডের আন্তর্জাতিক কার্যক্রম নিবন্ধন এবং সদর দফতর সিঙ্গাপুরে অবস্থিত, এবং কোম্পানীটির দুবাই, আয়ারল্যান্ড, হংকং, লন্ডন, নিউইয়র্ক, প্যারিস, সান মাতেও, সিওল, আফ্রিকা, সিডনি ও টোকিওতে আঞ্চলিক সদর দপ্তর রয়েছে।
আলিবাবা ক্লাউড ক্লাউড পরিষেবা প্রদান করে থাকে। সেবাসমূহ পে-এজ-ইউ-গো ভিত্তিতে উপলব্ধ এবং এগুলোতে রয়েছে ডাটা সংরক্ষণ, সসম্পর্কিত তথ্যভাণ্ডার, বড় তথ্য প্রক্রিয়াজাতকরণ, এন্টি-ডডস সুরক্ষা এবং তথ্য প্রদান ব্যবস্থা (সিডিএন)।
চীনের বৃহত্তম ক্লাউড কম্পিউটিং কোম্পানির অবস্থা থেকে, আলিবাবা গ্রুপ বিশ্বজুড়ে ১৮টি ডাটা সেন্টার অঞ্চল এবং ৪২ প্রাপ্যতা অঞ্চলে তাদের কার্যক্রম পরিচালনা করে। জুন ২০১৭-এর হিসেবে, আলিবাবা ক্লাউড বিশ্বব্যাপী ক্লাউড পরিসেবায় ৪র্থ স্থান অর্জন করে।আলিবাবা ক্লাউডের ১৮ টি আঞ্চলিক তথ্য কেন্দ্র রয়েছে যেগুলো হচ্ছে চীনের উত্তর, চীন দক্ষিণ, চীন পূর্ব, মার্কিন পশ্চিম, মার্কিন পূর্ব, ইউরোপ, মধ্যপ্রাচ্য, জাপান, হংকং, সিঙ্গাপুর, অস্ট্রেলিয়া, মালয়েশিয়া, ভারত এবং ইন্দোনেশিয়া ।
ইউরোপের ডেটা সেন্টার ভোডাফোন জার্মানি দ্বারা পরিচালিত এবং ফ্রাঙ্কফুর্টে অবস্থিত।
আলিবাবা ক্লাউড প্রদান করে ক্লাউড কম্পিউটিং IaaS, PaaS, এবং SaaS, সেবা সমূহের মধ্যে রয়েছে ই-কমার্স, বিগ ডাটা, IoT, এবং ডাটা কাস্টমাইজেশন।
২০১৭-এ, আলিবাবা ক্লাউড এবং সিঙ্গাপুর ইউনিভার্সিটি অব সোশ্যাল সায়েন্সেস যৌথভাবে একটি তৃতীয় পক্ষের ছাত্রদের জন্য বিশ্ববিদ্যালয়-স্বীকৃত উদ্যোক্তা প্রোগ্রাম চালু করে।
মুকাদ্দিমা
চতুর্দশ শতকের আরব ইতিহাসবেত্তা ও সমাজবিজ্ঞানী ইবনে খালদুন তার 'আল-মুকাদ্দিমা' গ্রন্থে সমাজবিজ্ঞান তথা ইতিহাসতত্ত্বের যে ব্যাখ্যা প্রদান করেছেন তাই আধুনিক সমাজের ভিত্তি স্থাপন করেছে। তিনি বিশ্বের ইতিহাস, বিশেষ করে পাশ্চাত্যের ইতিহাস রচনা করতে গিয়ে তার ভূমিকাস্বরূপ যে গ্রন্থটি রচনা করেছিলেন মূলত তা 'আল-মুকাদ্দিমা' বা ইংরেজি অনুবাদে The Prolegomena নামে পরিচিত। ১৩৭৫ থেকে শুরু করে চার বৎসরে তিনি এই মহাগ্রন্থটি রচনা করেছিলেন।
গ্রন্থটিতে তিনি তাঁর সমসসাময়িককালের ইতিহাসবেত্তাদের ইতিহাস রচনার ক্ষেত্রে একটি বিশেষ ত্রুটির প্রতি দৃষ্টি আকর্ষণ করেন। ঐতিহাসিকগণ যাতে ইবনে খালদুনের সমাজ সম্পর্কীয় মতবাদকে যথাযথভাবে বিচার করতে পারেন সে মাপকাঠি স্থির করে দেওয়ার জন্য তিনি 'আল-মুকাদ্দিমা' গ্রন্থের ভূমিকায় সমাজের ধরণ ও এর পর্যালোচনা করেছেন। তিনি বলেছেন, সমাজবিজ্ঞানী একদিকে যেমন বর্তমানকে নিয়ে পঠনপাঠন করে, তেমনি তা অতীতকে অবলোকন করে; যার ফলে ইতিহাস সমাজবিজ্ঞানের উপাদান যোগান দেয়। পূর্বেকার মুসলমান ও পাশ্চাত্যের ঐতিহাসিকদের মতো নয় বরং এক ভিন্নতর দৃষ্টিতে তিনি সমাজ ইতিহাসকে একটি স্বতন্ত্র বিষয়ের মর্যাদা দিয়েছেন।
জেন ওয়াইম্যান
জেন ওয়াইম্যান (; জন্ম: সারা জেন মেফিল্ড, ৫ জানুয়ারি ১৯১৭ - ১০ সেপ্টেম্বর ২০০৭) ছিলেন একজন মার্কিন অভিনেত্রী, গায়িকা, নৃত্যশিল্পী ও মানবহিতৈষী। সাত দশক জুড়ে তার কর্মজীবনে তিনি একটি একাডেমি পুরস্কার জয়সহ মোট চারটি অস্কার মনোনয়ন লাভ করেন এবং তিনটি গোল্ডেন গ্লোব পুরস্কার অর্জন করেছেন। তিনি মার্কিন যুক্তরাষ্ট্রের ৪০তম রাষ্ট্রপতি রোনাল্ড রেগনের স্ত্রী ছিলেন। তারা ১৯৪০ সালে বিবাহ করেন এবং ১৯৪৯ সালে তাদের বিবাহবিচ্ছেদ হয়।
১৯৩৩ সালে মাত্র ১৬ বছর বয়সে ওয়াইম্যান ওয়ার্নার ব্রসের সাথে চুক্তিবদ্ধ হয়ে তার পেশাদার কর্মজীবন শুরু করেন।তিনি উইলিয়াম হপারের সাথে "পাবলিক ওয়েডিং" (১৯৩৭), রোনাল্ড রেগন ও এডি অ্যালবার্টের সাথে "ব্রাদার র‍্যাট" (১৯৩৮) ও এর অনুবর্তী পর্ব "ব্রাদার র‍্যাট অ্যান্ড আ বেবি" (১৯৪০), ডেনিস মরগানের সাথে "ব্যাড মেন অব মিজুরি" (১৯৪১), মারলেনে ডিট্রিশের সাথে "স্টেজ ফ্রাইট" (১৯৫০) এবং স্টার্লিং হেইডেনের সাথে "সো বিগ" (১৯৫৩) চলচ্চিত্রে অভিনয় করেন। তিনি ১৯৪৬ সালে "দ্য ইয়ার্লিং" ছবিতে কাজের জন্য তার প্রথম একাডেমি পুরস্কারের মনোনয়ন লাভ করেন এবং ১৯৪৮ সালে "জনি বেলিন্ডা" চলচ্চিত্রে তার কাজের জন্য শ্রেষ্ঠ অভিনেত্রী বিভাগে একাডেমি পুরস্কার ও সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। এছাড়া তিনি "দ্য ব্লু ভেইল" (১৯৫১) এবং ডগলাস সার্কের পরিচালনায় রক হাডসনের বিপরীতে "ম্যাগনিফিসেন্ট অবসেশন" (১৯৫৪) চলচ্চিত্রে অভিনয় করে আরও দুটি অস্কারের মনোনয়ন লাভ করেন।
ওয়াইম্যান ১৯১৭ সালের ৫ই জানুয়ারি মিজুরির সেন্ট জোসেফে জন্মগ্রহণ করেন। তার জন্মনাম সারা জেন মেফিল্ড। তার মাতা গ্লাডিস হোপ (প্রদত্ত নাম: ক্রিশ্চিয়ান, ১৮৯৫-১৯৬০) এবং পিতা ম্যানিং জেফ্রিজ মেফিল্ড (১৮৯৫-১৯২২)। তার পিতা একটি মিল কোম্পানির শ্রমিক ছিলেন এবং তার মাতা একজন ডাক্তারের স্টেনোগ্রাফার ও অফিস সহকারী ছিলেন। ১৯২১ সালে তার পিতামাতার বিবাহবিচ্ছেদ হয় এবং পরের বছর নিউমোনিয়ায় আক্রান্ত হয়ে তার পিতার মৃত্যু হয়।
অ্যামি আরভিং
অ্যামি ডেভিস আরভিং (; জন্ম: ১০ সেপ্টেম্বর ১৯৫৩) হলেন একজন মার্কিন অভিনেত্রী। তিনি ১৯৭৬ সালে ভীতিপ্রদ "ক্যারি" চলচ্চিত্র দিয়ে তার অভিনয় জীবন শুরু করেন এবং এরপর ১৯৭৮ সালের অতিপ্রাকৃত থিলারধর্মী "দ্য ফিউরি" ছবিতে প্রধান চরিত্রে অভিনয় করেন। তিনি "ইয়েন্টল" (১৯৮৩) ছবিতে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন এবং হাস্যরসাত্মক "ক্রসিং ডিলান্সি" (১৯৮৮) ছবিতে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল "ডিকনস্ট্রাকটিং হ্যারি" (১৯৯৭), "ট্রাফিক" (২০০০) ও "অ্যাডাম" (২০০৯)।
১৯৮০ সালে "আমাডেয়ুস" নাটক দিয়ে আরভিংয়ের ব্রডওয়ে মঞ্চে অভিষেক হয় এবং ১৯৮৮ সালে অফ-ব্রডওয়ে মঞ্চের "দ্য রোড টু মক্কা" নাটকে কাজ করে ওবিই পুরস্কার অর্জন করেন। তার অন্যান্য ব্রডওয়ে নাটকগুলো হল "ব্রোকেন গ্লাস"-এর মূল নির্মাণ (১৯৯৪), "থ্রি সিস্টার্স"-এর পুনরুজ্জীবিতকরণ (১৯৯৭), এবং ব্রডওয়ে মঞ্চের মূল "দ্য কোস্ট অব ইউটোপিয়া" (২০০৬)। তিনি ২০১০ সালে অপেরা থিয়েটার অব সেন্ট লুইয়ে সঙ্গীতনাট্য "আ লিটল নাইট মিউজিক"-এ অভিনয় করেন।
আরভিং "স্টার ওয়ার্স"-এর প্রিন্সেস লেইয়া চরিত্রের জন্য অডিশন দেন, কিন্তু অডিশনে এই চরিত্রে জন্য নির্বাচিত হন ক্যারি ফিশার। তিনি ১৯৭৬ সালে ভীতিপ্রদ "ক্যারি" চলচ্চিত্রে সু স্নেল চরিত্রে অভিনয় দিয়ে তার বড় পর্দায় অভিষেক হয়। তার মাতাও এই চলচ্চিত্রে অভিনয় করেন। তিনি পরবর্তীতে ব্রায়ান দে পালমা পরিচালিত অতিপ্রাকৃত থিলারধর্মী "দ্য ফিউরি" (১৯৭৮) ছবিতে এবং রিচার্ড ড্রাইফাসের সাথে "দ্য কম্পিটিশন" (১৯৮০) ছবিতে শ্রেষ্ঠাংশে অভিনয় করেন। ১৯৮০ সালে তিনি "হানিসাকল রোজ" ছবিতে কাজ করেন এবং এই ছবি দিয়ে তার পর্দায় গানের অভিষেক হয়। এই ছবিতে তার এবং ডায়ান ক্যাননের চরিত্র দুটিকে কান্ট্রি ও ওয়েস্টার্ন সঙ্গীতশিল্পী হিসেবে দেখা যায় এবং এই দুই অভিনেত্রীই ছবিতে তাদের নিজের কণ্ঠ দেন।
১৯৮৩ সালে তিনি বারবারা স্ট্রাইস্যান্ডের পরিচালনায় অভিষেক চলচ্চিত্র "ইয়েন্টল"-এ অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। ১৯৮৮ সালে তিনি সুজান স্যান্ডলারের হাস্যরসাত্মক "ক্রসিং ডিলান্সি" ছবিতে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
তিনি উডি অ্যালেনের "ডিকনস্ট্রাকটিং হ্যারি" (১৯৯৭), "ট্রাফিক" (২০০০), "টাক এভারলাস্টিং" (২০০২), "থার্টিন কনভারসেশন্স অ্যাবাউট ওয়ান থিং" (২০০২) ও "অ্যাডাম" (২০০৯) চলচ্চিত্রে অভিনয় করেন।
শচীন নাগ
শচীন নাগ (জন্ম: ৫ জুলাই ১৯২০ - মৃত্যু: ১৯ অগাস্ট ১৯৮৭) একজন ভারতীয় সাতাঁরু। ১৯৪৮ এর গ্রীষ্মকালীন অলিম্পিকে পুরুষ বিভাগে 100 মিটার ফ্রি স্টাইলে তিনি প্রতিযোগী ছিলেন। ১৯৪৮ ও ১৯৫২ সালে গ্রীষ্মকালীন অলিম্পিকে ওয়াটার পোলোতেও অংশগ্রহণ করেছিলেন তিনি। ১৯৫১ সালে দিল্লীতে অনুষ্ঠিত 'এশিয়ান গেমস' এর 100 মিটার পুরুষ বিভাগে তিনি প্রথম ভারতীয় যিনি স্বর্ণপদক পান।
ভাটপাড়া বিধানসভা কেন্দ্র
ভাটপাড়া (বিধানসভা কেন্দ্র) ভারতীয় রাজ্য পশ্চিমবঙ্গের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০৫ নং ভাটপাড়া বিধানসভা কেন্দ্রটি 
১ থেকে ১৭ নং ওয়ার্ড গুলি ভাটপাড়া পৌরসভা এর অন্তর্গত।
ভাটপাড়া বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের অর্জুন সিং তার নিকটবর্তী প্রতিদ্বন্দ্বী সিপিআই (এম) -এর নেপালদেব ভট্টাচার্যকে পরাজিত করেন।
২০০৬ এবং ২০০১ সালের বিধানসভা নির্বাচনে,তৃণমূল কংগ্রেসের অর্জুন সিং ভাটপাড়া আসন থেকে জয়ী হন ২০০৬ সালে সিপিআই (এম) -এর হরিমোহন নাথকে পরাজিত করেন এবং ২০০১ সালে সিপিআই (এম) -এর রামপ্রসাদ কুন্ডুকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) -এর বিদ্যুৎ গাঙ্গুলি ১৯৯৬ সালে কংগ্রেসের ধর্মপাল গুপ্তকে পরাজিত করেন ১৯৯১ সালে কংগ্রেসের কেদার সিংকে পরাজিত করেন। কংগ্রেসের সত্যনারায়ণ সিং ১৯৮৭ সালে সিপিআই (এম) -এর শিবপ্রসাদ ভট্টাচার্যকে পরাজিত করেন। সিপিআই (এম) সিতারাম গুপ্ত ১৯৮২ সালে কংগ্রেসের দেবী ঘোষালকে পরাজিত এবং ১৯৭৭ সালে কংগ্রেসের সত্যনারায়ণ সিংকে পরাজিত করেন।
কংগ্রেসের সত্যনারায়ণ সিং ১৯৭২ এবং ১৯৭১ সালে জয়ী হন। সিপিআই (এম) -এর সিতারাম গুপ্ত ১৯৬৯ সালে জয়ী হন। কংগ্রেসের দয়ারাম বেড়ি ১৯৬৭ এবং ১৯৬২ সালে জয়ী হন। সিপিআই এর সিতারাম গুপ্ত ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের দয়ারাম বেড়ি ভাটপাড়া কেন্দ্র থেকে জয়ী হন।
প্রিন্স ক্যাস্পিয়ান
প্রিন্স ক্যাস্পিয়ান (মূলত প্রিন্স ক্যাস্পিয়ান: দ্য রিটার্ন টু নার্নিয়া নামে প্রকাশিত হয়) শিশুদের জন্য লেখা সি. এস. লিউইসের একটি কল্প-উপন্যাস এবং ১৯৫১ সালে এটি প্রকাশনা করে জিওফ্রি ব্লিস। এটি "দ্য ক্রনিকলস্ অব নার্নিয়া" (১৯৫০-১৯৫৬) ধারার সাতটি উপন্যাসের দ্বিতীয় বই যা লিউইস ১৯৪৯ সালে লেখা সম্পন্ন করেন। অন্যসবগুলোর মত এই বইটিরও অলঙ্করণ করেন পউলিন বেইনিস
"প্রিন্স ক্যাস্পিয়ান" পেভেনসি ভাইবোনদের নার্নিয়ায় পুনরায় প্রত্যাবর্তনকে কেন্দ্র করে রচিত। প্রথম যাত্রার এক বছর পর কিন্তু নার্নিয়ার তেরোশ বছর পর তারা তাদের দ্বিতীয় এই ভ্রমণ করে। "দ্য ক্রনিকলস্ অব নার্নিয়া" ধারার এটিই একমাত্র বই যেখানে নার্নিয়ায় বসবাসকারীদের মধ্যে মানুষের আধিক্য দেখা যায় এবং কথা বলা জন্তু ও পৌরাণিক প্রাণীরা তাদের দ্বারা নির্যাতিত হয়। পেভেনসিরা নার্নিয়ার কিংবদন্তি শাসক এবং তাদেরকে রাজকুমার ক্যাস্পিয়ান জাদুবলে পুনরায় আহ্বান জানায় এবং তারা পুর্বের শিশুরুপে আগমন করে।
রাজশাহী বিজ্ঞান ও প্রযুক্তি বিশ্ববিদ্যালয়
রাজশাহী বিজ্ঞান ও প্রযুক্তি বিশ্ববিদ্যালয় (ইংরেজি: Rajshahi Science & Technology University) বাংলাদেশের একটি বেসরকারী বিশ্ববিদ্যালয়। এটি রাজশাহী, নাটরে অবস্থিত একটি বেসরকারি বিশ্ববিদ্যালয়।
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে। শ্রেণীকক্ষগুলো শীতাতপ নিয়ন্ত্রিত।
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।
ল্যাব শুধুমাত্র কার্ডধারী শিক্ষার্থীরাই ব্যবহার করতে পারে।
বিশ্ববিদ্যালয়ের প্রয়োজনীয় নোটিশ বিশ্ববিদ্যালয়ের নোটিশ বোর্ডে ও বিশ্ববিদ্যালয়ের গেটে টাঙিয়ে দেয়া হয়। এছাড়াও বিশ্ববিদ্যালয়ের ওয়েবসাইটে তে দেয়া হয়।
রাজশাহী বিজ্ঞান ও প্রযুক্তি বিশ্ববিদ্যালয়, 
ভিআইপি টাওয়ার, হোল্ডিং নং- ১১২,
ঢাকা সড়ক, বারড়া হরিশপুর, 
নাটোর সদর, নাটোর- ৬৪০০।
রণদা প্রসাদ সাহা বিশ্ববিদ্যালয়
রণদা প্রসাদ সাহা বিশ্ববিদ্যালয় বাংলাদেশের একটি বেসরকারী বিশ্ববিদ্যালয়।
পিএইচ এর একাডেমিক সময়কাল তিনটি সেমিস্টার বছরে:এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার ও ডাবল বেন্স রয়েছে। শ্রেণীকক্ষগুলো শীতাতপ নিয়ন্ত্রিত। ও সার্বক্ষণিক বিদূৎ সুবিধা। 
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।
ভারপ্রাপ্ত ভিসিদের স্বাক্ষরে দেওয়া দেশেররনদা প্রসাদ সাহা বিশ্ববিদ্যালয়ের শিক্ষার্থীদের সনদ অবৈধ ঘোষণা করেছে বিশ্ববিদ্যালয় মঞ্জুরি কমিশন (ইউজিসি)। একইসঙ্গে এই বিশ্ববিদ্যালয়ে ভর্তিচ্ছু শিক্ষার্থী, অভিভাবক ও সংশ্লিষ্টদের জেনে-শুনে সিদ্ধান্ত নেওয়ার পরামর্শ দেওয়া হয়েছে।
বিশ্ববিদ্যালয় মঞ্জুরি কমিশন (ইউজিসি) এক বিজ্ঞপ্তির মাধ্যমে জানায়, বাংলাদেশের বেসরকারি বিশ্ববিদ্যালয়ে ভারপ্রাপ্ত ভিসি নিয়োগ আইন পরিপন্থী। তাই ভিসিহীন রনদা প্রসাদ সাহা বিশ্ববিদ্যালয়ের সনদ গ্রহণযোগ্য হবে না। ভর্তিচ্ছু শিক্ষার্থী, অভিভাবক ও সংশ্লিষ্টদের জেনে ও বুঝে সিদ্ধান্ত নিতে হবে।
ইউজিসি বিজ্ঞপ্তিতে বলা হয়েছে, দেশের বেসরকারি বিশ্ববিদ্যালয়ে শিক্ষার্থীদের অর্জিত ডিগ্রির মূল সনদ ভাইস চ্যান্সেলর (ভিসি) ও পরীক্ষা নিয়ন্ত্রক স্বাক্ষরিত হতে হবে। আইন অনুযায়ী রাষ্ট্রপতি চার বছর মেয়াদে প্রত্যেক বেসরকারি বিশ্ববিদ্যালয়ে ভিসি, প্রো-ভিসি, এবং কোষাধ্যক্ষ পদে নিয়োগ দেবেন। কাজেই এসব পদে বিশ্ববিদ্যালয় কর্তৃপক্ষ কাউকে ভারপ্রাপ্ত হিসেবে নিয়োগ দিলে তা হবে আইন পরিপন্থী। বর্তমানে রনদা প্রসাদ সাহা বিশ্ববিদ্যালয়ে রাষ্ট্রপতির নিয়োগ করা ভিসি, প্রো-ভিসি ও কোষাধ্যক্ষ পদে কেউ নেই।
সংবাদ বিজ্ঞপ্তিতে জানানো হয়, ২০১০ সালের বেসরকারি বিশ্ববিদ্যালয় আইনের ৩১ (২) ধারা অনুযায়ী ভিসি বিশ্ববিদ্যালয়ের প্রধান নির্বাহী ও একাডেমিক কর্মকর্তা। মঞ্জুরি কমিশনের একাধিক নির্দেশনা থাকা সত্ত্বেও রনদা প্রসাদ সাহা বিশ্ববিদ্যালয় ভিসি, প্রো-ভিসি এবং কোষাধ্যক্ষ নিয়োগের জন্য কার্যকর পদক্ষেপ নিচ্ছে না। এর ফলে শিক্ষার্থীদের সার্টিফিকেটের গ্রহণযোগ্যতা নিয়ে জটিলতা সৃষ্টি হচ্ছে। রাষ্ট্রপতির নিয়োগ করা উপাচার্যের স্বাক্ষর ছাড়া সার্টিফিকেট গ্রহণযোগ্য হবে না। মেয়াদোত্তীর্ণ ভিসির স্বাক্ষরিত সার্টিফিকেট অবৈধ হিসেবে বিবেচিত হবে।
জেড এইচ সিকদার বিজ্ঞান ও প্রযুক্তি বিশ্ববিদ্যালয়
জেড এইচ সিকদার বিজ্ঞান ও প্রযুক্তি বিশ্ববিদ্যালয় বাংলাদেশের একটি বেসরকারী বিশ্ববিদ্যালয়। সবুজ প্রাকৃতিক পরিবেশে শহুরে কোলাহল মুক্ত দেশের একমাত্র বেসরকারী বিশ্ববিদ্যালয়।
হিমালয় কণ্যা গাঙ্গেয় বদ্বীপ বিধৌত বাংলাদেশের এক রুদ্র জনপদের নাম মধুপুর গ্রাম। বর্তমানে সড়ক যোগাযোগের কিছু উন্নতি হলেও ভোরের শিশির স্নিগ্না দূর্বাসম, পূত পবিত্র, নিরীহ ও অনগ্রসর জনগণের সার্বিক জীবনধারণের জন্য মধুপুর তথা শরীয়তপুরে নেই উন্নয়ন সম্পৃক্ত কোন দপ্তরের ভৌত অবকাঠামো। ফলে শিক্ষা, স্বাস্থ্য, যোগাযোগ ব্যবস্থা, বাণিজ্য এবং পরিবেশ সংরক্ষণে অঞ্চলটি শুধু অনগ্রসরই নয় বরং চরম অবহেলিত। পদ্মা সংলগ্ন এই চরাঞ্চলের এই দুঃখজনক জীবন ব্যবস্থায় বিচলিত হয়ে পড়েন আর্ন্তজাতিক খ্যাতিসম্পন্ন ব্যক্তিত্ব, মুক্তিযুদ্ধের বিশিষ্ট সংগঠক ও জাতির জনক বঙ্গবন্ধু শেখ মুজিবুর রহমানের ঘনিষ্ঠজন জনাব জয়নুল হক সিকদার। তিনি শরীয়তপুরকে জাতীয় প্রগতির মূল ধারায় সম্পৃক্ত করতে বিস্তৃত করেন সূদুরপ্রসারী পরিকল্পনার শাখা প্রশাখা।
জনগণকে সার্বিক দিক থেকে আত্ননির্ভরশীল করতে ও পশ্চৎপদ শরীয়তপুর অঞ্চলের মানুষের মাঝে উচ্চ শিক্ষার আলো ছড়িয়ে দিতে কোমল ও কাঠিন্যে ঋদ্ধ এই সুশৃঙ্খল সাধকের উদ্যোগ্যে শরীয়তপুরে গড়ে উঠেছে বিজ্ঞান ও আধুনিক প্রযুক্তির বহুমুখী বিশ্ববিদ্যালয়।
শরীয়তপুর ছাড়া দেশের বিভিন্ন জেলার ছাত্র-ছাত্রী গণ এই বিশ্ববিদ্যালয়ে পড়াশোনা করছে।
দেশের পশ্চাৎপদ জনপদ শরীয়তপুর অঞ্চলের মানুষের মাঝে উচ্চ শিক্ষার আলো ছড়িয়ে দিতে জেড, এইচ শিকদার বিজ্ঞান ও প্রযুক্তি বিশ্ববিদ্যালয়ের সম্মানিত চেয়ারম্যান জনাব জয়নুল হক সিকদার তাঁর নিজ জেলা শরীয়তপুরের ভেদরগঞ্জ থানাধীন মধুপুর গ্রামে ২০১২ সালে বিশ্ববিদ্যালয়টি প্রতিষ্ঠা করেন। এর নেপথ্যে কাজ করছে প্রতিষ্ঠানটি পরিচালনা পর্ষদ ও দেশ বিদেশের সনামধন্য প্রতিষ্ঠান থেকে উচ্চতর ডিগ্রীধারী শিক্ষক/শিক্ষিকাদের একনিষ্ঠ প্রচেষ্টা। প্রতিষ্ঠার প্রথম বর্ষেই বিশ্ববিদ্যালয়টি বাংলাদেশ সরকার এবং বিশ্ববিদ্যালয় মঞ্জুরি কমিশনের প্রশংসা অর্জন কুড়াতে সমর্থ হয়। উন্নত বিশ্বের সাথে সামঞ্জস্যপূর্ণ পাঠ্যসূচি অনুযায়ী বিশ্ববিদ্যালয়টি চারটি অনুষদ নিয়ে যাত্রা শুরু করে। উপাচার্য প্রফেসর ড. মোহাম্মদ আবদুল মালেক।
ও বিভাগীয় প্রধান 
(পরিদর্শন)
বিভাগীয় প্রধান 
সমন্বয়কারী (ভারপ্রাপ্ত) 
সমন্বয়কারী (ভারপ্রাপ্ত) 
সমন্বয়কারী (ভারপ্রাপ্ত) 
সমন্বয়কারী (ভারপ্রাপ্ত)
বর্তমানে এই বিশ্ববিদ্যায়ে ৪টি অনুষদে ৮টি বিভাগের অধীনে ১২ টি প্রোগ্রামে চালু আছে। সেগুলো হচ্ছে-
মানবিক ও সমাজ বিজ্ঞান অনুষদ
ব্যবসায় শিক্ষা অনুষদ
প্রকৌশলী ও প্রযুক্তি অনুষদ
বিজ্ঞান অনুষদ
মূল ক্যাম্পাস ঠিকানা
জেড এইচ সিকদার বিজ্ঞান ও প্রযুক্তি বিশ্ববিদ্যালয়
গ্রাম: মধুপুর, পোস্ট: কার্তিকপুর, 
ভেদরগঞ্জ, শরীয়তপুর, বাংলাদেশ।
ঢাকা ঠিকানা 
জেড এইচ সিকদার বিজ্ঞান ও প্রযুক্তি বিশ্ববিদ্যালয় 
২৯৫/জ/১৪, রায়েরবাজার বাজার, 
সিকদার রিয়েল এস্টেট, ধানমন্ডি, ঢাকা-১২০৯ বাংলাদেশ।
ফারইস্ট ইন্টারন্যাশনাল ইউনিভার্সিটি
ফারইস্ট ইন্টারন্যাশনাল ইউনিভার্সিটি বাংলাদেশের একটি বেসরকারী বিশ্ববিদ্যালয়। এটি ২০১৩ সালে প্রতিষ্ঠিত হয়।
ফরেস্ট ইন্টারন্যাশনাল ইউনিভার্সিটি (এফআইইউ) একটি বেসরকারি বিশ্ববিদ্যালয় যা আমাদের ক্রমবর্ধমান সমাজ ও ব্যক্তিদের উন্নয়নের জন্য উদ্ভাবনী ও সৃজনশীল শিক্ষা প্রদানের লক্ষ্যে কাজ করে। আমাদের লক্ষ্য ব্যবস্থাগত সংরক্ষণ, সংশ্লেষণ, এবং জ্ঞান প্রচার মাধ্যমে শেখার সহজতর করা হয়।
প্রতি বছর তিনটি সেমিস্টার রয়েছে - বসন্ত, গ্রীষ্ম এবং পতন। সব সেমিস্টারে, কোন ভর্তি পরীক্ষা হবে। প্রার্থীদের অতীতের অ্যাকাডেমিক রেকর্ডে তাদের যোগ্যতা ভিত্তিতে নির্বাচিত করা হবে। বিশ্ববিদ্যালয়ের সিদ্ধান্ত অনুযায়ী প্রাপ্ত আসন সংখ্যা উল্লেখ করে মেধার তালিকা সূচিত করা হবে। অসম্পূর্ণ বা অনুপযুক্ত ভরাট ফর্ম প্রত্যাখ্যাত হতে পারে।
ফারইস্ট ইন্টারন্যাশনাল ইউনিভার্সিটি
ভবন -১ 
আরএসআর টাওয়ার, 
বাড়ি # ৫০, সড়ক # 11, 
ব্লক - সি, বনানী, 
ঢাকা -২১৩, বাংলাদেশ 
ভবন -২ 
বাড়ি # ২৮, সড়ক # 4, 
ব্লক - সি, বনানী, 
ঢাকা -২১৩, বাংলাদেশ
বাংলাদেশ ইউনিভার্সিটি অব হেল্‌থ সায়েন্সেস
বাংলাদেশ ইউনিভার্সিটি অব হেল্‌থ সায়েন্সেস (ইংরেজি:Bangladesh University of Health Sciences) বাংলাদেশের একটি বেসরকারী বিশ্ববিদ্যালয়।
বাংলাদেশ ইউনিভার্সিটি অব হেলথ সায়েন্স’ আগে 'বাংলাদেশ ইনস্টিটিউট অব হেলথ সায়েন্সেস' নামে পরিচিত ছিল। বারডেমের অর্থায়নে বিশ্ববিদ্যালয় হিসেবে এটি ২০১২ সালের নভেম্বরে কার্যক্রম শুরু করে। পুরোপুরি বিশেষায়িত এই বিশ্ববিদ্যালয়ে চারটি অনুষদ রয়েছে। বাংলাদেশ ইউনিভার্সিটি অব হেলথ সায়েন্সেস দেশের একমাত্র বেসরকারি বিশ্ববিদ্যালয়, যেখানে শুধু বিজ্ঞানের স্বাস্থ্য সম্পর্কিত বিষয়গুলোই পড়ানো হয়। 
১২৫/১, দারুস সালাম 
(টেকনিক্যাল মোড়), 
মিরপুর -১, ঢাকা -১২১৬,
বাংলাদেশ
মৌলিক বিজ্ঞান অনুষদ
জনস্বাস্থ্য অনুষদ
স্বাস্থ্য প্রকৌশল ও প্রযুক্তি অনুষদ
মৌলিক বিজ্ঞান অনুষদ
জনস্বাস্থ্য অনুষদ
সহযোগী স্বাস্থ্য বিজ্ঞান অনুষদ
স্বাস্থ্য প্রকৌশল ও প্রযুক্তি অনুষদ
বিজিএমইএ ইউনিভার্সিটি অব ফ্যাশন অ্যান্ড টেকনোলজি
বিজিএমইএ ইউনিভার্সিটি অব ফ্যাশন অ্যান্ড টেকনোলজি (ইংরেজি: BGMEA University of Fashion & Technology) বাংলাদেশের একটি বেসরকারী বিশ্ববিদ্যালয়। দেশের তৈরি পোশাক তৈরির জন্য কারিগরিক সক্ষম মানব সম্পদ উৎপাদনের লক্ষ্যে এই বিশ্ববিদ্যালয় প্রতিষ্ঠিত হয়েছিল।
বর্তমান বাংলাদেশের প্রেক্ষাপটে উচ্চশিক্ষার ক্ষেত্রে টেক্সটাইল ইঞ্জিনিয়ারিংয়ের চাহিদা বেশ। এইচএসসি শেষ করার পর বেশির ভাগ শিক্ষার্থীরই ইচ্ছা থাকে ইঞ্জিনিয়ারিং পড়ার। আর সবার পছন্দের তালিকায় টেক্সটাইল ইঞ্জিনিয়ারিং বেশ ওপরের দিকেই অবস্থান করে। তাই এই সকল কমলমতি শিক্ষার্থী দের কথা বিবেচনা করে বাংলাদেশ গার্মেন্টস মালিক সমিতির প্রতিস্ঠান বিজিএমইএর উদ্বেগে প্রতিষ্ঠিত হয়েছে "বিজিএমইএ ইউনিভার্সিটি অব ফ্যাশন অ্যান্ড টেকনোলজি"
বিঞ্জান ও প্রযুক্তি অনুষদ
ব্যবসায় প্রসাশন অনুসদ
পিএইচ এর একাডেমিক সময়কাল তিনটি সেমিস্টার বছরে:
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে। শ্রেণীকক্ষগুলো শীতাতপ নিয়ন্ত্রিত। ও সার্বক্ষণিক বিদূৎ সুবিধা।
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।
বুদ্ধিজীবিতা-বিরুদ্ধবাদ
বুদ্ধিজীবিতা-বিরুদ্ধবাদ () হল বুদ্ধিবৃত্তি, বুদ্ধিজীবী ও বুদ্ধিজীবিতার প্রতি বিরোধিতা ও অনাস্থা পোষণ, যা সাধারণত শিক্ষা ও দর্শনের প্রতি অসমর্থন করা এবং শিল্প, সাহিত্য ও বিজ্ঞানকে অব্যবহারিক ও নিচুস্তরের মানব পেশা হিসেবে বাতিল করার মাধ্যমে ব্যক্ত হয় বা প্রকাশ পায়। বুদ্ধিজীবিতা-বিরুদ্ধবাদীগণ নিজেদেরকে সাধারণ মানুষের মধ্যে সেরা এবং রাজনৈতিক ও একাডেমিক অভিজাত্যবাদের বিপরীতে নিজেদেরকে জনপ্রিয় বলে মনে করে এবং সেভাবে নিজেদেরকে উপস্থাপন করে, এবং শিক্ষিত জনগোষ্ঠীকে সিংহভাগ মানুষের সংস্পর্শ হতে বিচ্ছিন্ন একটি মর্যাদারক্ষাকারী শ্রেণী হিসেবে দেখে থাকে, এবং তারা অনুভব করে যে, বুদ্ধিজীবীরা রাজনীতিতে কর্তৃত্ব করে এবং উচ্চশিক্ষা নিয়ন্ত্রণ করে।
গ্রামীন টেলিকম
গ্রামীণ টেলিকম (GTC) হচ্ছে ড. মোহাম্মদ ইউনূস ও গ্রামীণফোন (জিপি) এর অংশীদারিত্বে প্রতিষ্ঠিত একটি বাংলাদেশি অলাভজনক প্রতিষ্ঠান। গ্রামীণ টেলিকম গ্রামীণফোনের প্রারম্ভিক "পল্লীফোন" কার্যক্রম পরিচালনা করে যা গ্রামীণ দরিদ্র জনগোষ্ঠীকে একটি মুঠোফোনের মালিক করে তোলে এবং এটিকে তাদের মুনাফা অর্জনের উদ্যোগে পরিণত করে। পল্লীফোন কার্যক্রমের পিছনে দৃষ্টিভঙ্গিটি ইকবাল কাদির কর্তৃক প্রণয়ন করা হয়েছিল, যিনি ভেবেছিলেন একটি মোবাইল ফোন আয়ের উৎপাদনের উৎস হতে পারে। কার্যক্রমটি বাস্তবায়নের জন্য কাদির অধ্যাপক ইউনূস এবং নরওয়ের কোম্পানি টেলিনর এর সাথে কাজ করেছিলেন। গ্রামীণ টেলিকম তাদের এই আকর্ষণীয় কার্যক্রম, পল্লীফোন (ভিপি) চালু করে ২৬ শে মার্চ, ১৯৯৭-এ একটি দৃষ্টিভঙ্গী দিয়ে যাতে সাশ্রয়ী মূল্যের মোবাইল প্রযুক্তির মাধ্যমে শহুরে ও গ্রামীণ অঞ্চলে সেতুবন্ধনের মাধ্যমে প্রযুক্তির ব্যবহারের পার্থক্য কমানো যায়। বর্তমানে গ্রামীণ টেলিকম বাংলাদেশের গ্রামবাসীদের মধ্যে মোবাইল ফোন প্রদান করে।
গ্রামীণ টেলিকমের গ্রামীণ জনগণকে তথ্য প্রযুক্তির জগতে সংযুক্ত করার জন্য বিভিন্ন প্রোগ্রাম রয়েছে। পল্লীফোন (গ্রামীন ফোন; বানান ; উচ্চারণ ) কার্যক্রম সেগুলোর মধ্যে সর্ববৃহৎ। পল্লীফোন কার্যক্রমটি বাণিজ্যিকভাবে উদ্বোধন করা হয় ১৯৯৭ সালের ২৬ মার্চ পটিরা, দক্ষিণ খান, ঢাকা-এর "পল্লীফোন নারী" লাইলী বেগমের মাধ্যমে। গ্রামীণফোনের বাণিজ্যিক কার্যক্রম একই দিনে চালু হয়।
পল্লীফোন একটি অনন্য ধারণা যা বাংলাদেশের অন্তর্নিহিত লোকেদের আধুনিক টেলিযোগাযোগ সেবা প্রদান করে। পল্লীফোনের একজন গ্রাহক হওয়ার জন্য প্রথমে অবশ্যই গ্রামীণ ব্যাংকের সদস্য হতে হয়।
এই মোবাইল ফোনে খুব সস্তা বিলিং রেট রয়েছে এবং গ্রামীণ ব্যাংকের সহজ ঋণে দেওয়া হয়। একবার একটি ফোন দেওয়া হলে, গ্রাহককে বহির্মুখী ও আগত কলগুলি ছাড়াও সংলগ্ন এলাকার লোকেদের পরিষেবা প্রদানের জন্য উৎসাহিত করা হয়। এইভাবে, তিনি তার ব্যাংকের ঋণ পরিশোধ করতে এবং মুনাফা অর্জন করার জন্য অর্থ উপার্জন করতে পারেন। বাংলাদেশের পল্লী এলাকার অনেক মানুষ, বিশেষ করে দরিদ্র নারীরা, পল্লীফোন এর সাহায্যে তাদের জীবন পরিবর্তন করতে সক্ষম হয়েছে।
বিপ্লবী পল্লীফোন কার্যক্রম ছাড়াও গ্রামীণ টেলিকম তথ্য কেন্দ্রগুলিও প্রদান করে। প্রাথমিকভাবে, টাঙ্গাইল জেলায় তিনটি পরীক্ষামূলক কিয়স্ক স্থাপন করা হয়েছিল। তথ্য ও যোগাযোগ প্রযুক্তি ব্যবহারে বাংলাদেশের গ্রামগুলিতে মানুষকে সুযোগ প্রদানের জন্য এই কিয়স্কগুলি স্থাপন করা হয়েছে।
এই কর্মসূচীটি ২০০০ সালে ‘‘জিএসএমএ ইন দ্য কমিউনিটি অ্যাওয়ার্ড’’, ২০০৩ সালে ‘‘কমনওয়েলথ ইনোভেশন অ্যাওয়ার্ড’’ এবং ২০০৫ সালে গেইটওয়ে ফাউন্ডেশনের তরফ থেকে ‘‘পিটার্সবার্গ প্রাইজ’’ লাভ করে।
চেস্টার মরিস
জন চেস্টার ব্রুকস মরিস (, ১৬ ফেব্রুয়ারি ১৯০১ - ১১ সেপ্টেম্বর ১৯৭০) ছিলেন একজন মার্কিন অভিনেতা। তিনি মঞ্চ, চলচ্চিত্র, টেলিভিশন ও বেতারে কাজ করেছেন। তিনি তার কর্মজীবনের শুরুর দিকে কয়েকটি চলচ্চিত্রে কাজ করে স্মরণীয় হয়ে আছেন। তিনি তার প্রথম সবাক চলচ্চিত্র "অ্যালিবাই" (১৯২৯) ছবিতে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি ১৯৪০-এর দশকে "বোস্টন ব্ল্যাকি" চলচ্চিত্র ধারাবাহিকের ২৬টি চলচ্চিত্রে বোস্টন ব্ল্যাকি চরিত্রে অভিনয়ের জন্য সর্বাধিক পরিচিতি অর্জন করেন। তিনি ১৯৪৯ সালে চলচ্চিত্র অভিনয় থেকে অবসর নেন।
চেস্টার মরিস ১৯০১ সালের ১৬ই জানুয়ারি নিউ ইয়র্ক সিটিতে জন্মগ্রহণ করেন। তার পুরো নাম জন চেস্টার ব্রুকস মরিস। তার পিতা উইলিয়াম মরিস ছিলেন ব্রডওয়ে মঞ্চ অভিনেতা ও মাতা এটা হকিন্স ছিলেন মঞ্চ কৌতুকাভিনেত্রী। মরিস কিশোর বয়সে স্কুল থেকে ঝড়ে পড়েন এবং ১৫ বছর বয়সে লিওনেল ব্যারিমোরের সাথে "দ্য কপারহেড" মঞ্চনাটক দিয়ে তার ব্রডওয়ে মঞ্চে অভিষেক হয়। তার চলচ্চিত্রে অভিষেক হয় ১৯১৭ সালের নির্বাক হাস্যরসাত্মক নাট্য চলচ্চিত্র "অ্যান অ্যামেচার অরফান" দিয়ে।
১৯২৯ সালে "অ্যালিবাই" চলচ্চিত্র দিয়ে মরিসের সবাক চলচ্চিত্রে অভিষেক হয়। এই ছবিতে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। একই বছর তাকে "ওম্যান ট্র্যাপ" (১৯২৯) ছবিতে দেখা যায়। ১৯৩০ সালে তিনি "দ্য কেস অব সার্জেন্ট গ্রিশা" এবং নর্মা শিয়েরারের বিপরীতে "দ্য ডিভোর্সি" চলচ্চিত্রে অভিনয় করেন। এই বছরের শেষের দিকে তিনি এমজিএমের নাট্যধর্মী "দ্য বিগ হাউজ" ছবিতে ওয়ালেস বিরি ও রবার্ট মন্টগামারির সাথে প্রধান তারকা হিসেবে কাজ করেন। পরের দুই বছরে তিনি ইউনাইটেড আর্টিস্ট্‌স ও এমজিএমের সাথে ধীরগতিতে কাজ করে যান এবং জিন হার্লোর বিপরীতে হাস্যরসাত্মক নাট্যধর্মী "রেড-হেডেড ওম্যান" (১৯৩২) ছবিতে অভিনয় করেন।
আমিনা বেগম
আমিনা বেগম বাংলার নওয়াব পরিবার থেকে একটি বাংলার আদিপুস্তক এবং নবাব সিরাজ উদ-দৌলার মাতা, বাংলার শেষ স্বাধীন নওয়াব ছিলেন।
আমিন বাংলার নবাব নবাব আলীবর্দী খানের কনিষ্ঠ কন্যা ছিলেন। তিনি জয়নউদ্দিন আহমদ খানকে বিয়ে করেন। তাদের দুই পুত্র, মির্জা মেহেদী ও সিরাজ উদ-দৌলাহ। তার পিতা, জয়নুদ্দীন আহমদ খান পিতা কর্তৃক পিতা পিতা নওয়াব নাজিম (গভর্নর) নিযুক্ত হন।
তার স্বামীকে হত্যা করার পর আফগান বিদ্রোহীরা আমিনাকে ধরে নিয়ে যায়। তিনি তার দুই পুত্রের সাথে বন্দী ছিল। তারা বাংলার নবাব আলীবর্দী খানকে উদ্ধার করে, যারা আফগানদের বিরুদ্ধে অভিযান চালায়। তার পুত্র সিরাজ বাংলার নবাব হতে চলে আসেন। পলাশীর যুদ্ধে ব্রিটিশ ইস্ট ইন্ডিয়া কোম্পানি এবং তাদের সহকর্মী মীর জাফরকে পরাজিত করার পর, তার পুত্রকে তার মা, বোন ও কন্যার সহ অন্যান্য পরিবারের সদস্যদের সাথে কারাবন্দী করা হয়। বন্দিদেরকে 1758 সালে মুর্শিদাবাদ থেকে ঢাকায় (তারপর জাহাঙ্গীরনগর নামে) নির্বাসিত করা হয় এবং জিনজিরা প্রাসাদে আটকে রাখা হয়।
মীর জাফরের পুত্র মীর জাফর মুক্তি দেন এবং 1760 সালে মুর্শিদাবাদে তাঁদেরকে স্মরণ করেন। নৌকায় ঢোকার পথে মিরের আদেশে আমীন বেগমের মৃত্যু হয়। মুর্শিদাবাদে খোপবাঘে তাঁর পরিবারের পাশে তাঁকে সমাহিত করা হয়।
আর্ল হলিম্যান
হেনরি আর্ল হলিম্যান (; জন্ম: ১১ সেপ্টেম্বর ১৯২৮) হলেন একজন মার্কিন অভিনেতা, গায়ক ও সমাজকর্মী। তিনি মূলত ১৯৫০-এর দশক ও ১৯৬০-এর দশকে পশ্চিমা ও নাট্যধর্মী চলচ্চিত্রে চরিত্রাভিনেতা হিসেবে অভিনয় করতেন। তিনি "দ্য রেইনমেকার" (১৯৫৬) চলচ্চিত্রে অভিনয় করে সেরা চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং "ডেল্টা" (১৯৯২)-এ অভিনয় করে সেরা টিভি পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন পান। এছাড়া তিনি টেলিভিশন ধারাবাহিক "পুলিশ ওম্যান"-এ ১৯৭৪ থেকে ১৯৭৮ সাল পর্যন্ত সার্জেন্ট বিল ক্রোলি চরিত্রে অভিনয় করেন।
আর্ল হলিম্যান ১৯২৮ সালের ১১ই সেপ্টেম্বর লুইজিয়ানার রিচল্যান্ড প্যারিসের দিল্লিতে জন্মগ্রহণ করেন। তার পিতা তার জন্মের ছয় মাস পূর্বেই মারা যান। দারিদ্রের কারণের তার মাতা তাকে জন্মের সময় দত্তক দিয়ে দেন। তার দত্তক পিতা হেনরি হলিম্যান ও মাতা ভেলমা তার নাম রাখেন হেনরি আর্ল হলিম্যান। তার শৈশব স্বাভাবিক কাটছিল, কিন্তু ১৩ বছর বয়সে তার দত্তক পিতা মারা যান।
সিত্তে বন্দর
সিত্তে বন্দর বঙ্গোপসাগরে তীরে মায়ানমারের রাখাইন রাজ্যের রাজধানী সিত্তেতে অবস্থিত, যা ২০১৬ সালে ভারতের দ্বারা নির্মিত একটি গভীর সমুদ্র বন্দর। কালাদান নদীর মোহনায় অবস্থানরত বন্দরটি ভারত ও মিয়ানমারের মধ্যে একটি সহযোগিতামূলক সহযোগিতার অংশ হিসেবে কালাদান মাল্টি-মডাল ট্রানজিট ট্রান্সপোর্ট প্রজেক্টের অংশ হিসেবে নির্মানে এবং ভারত সরকার কর্তৃক $১২০ মিলিয়ন মার্কিন ডলারের অর্থায়ন করা হয়েছে বন্দরটি নির্মানের জন্য। প্রকল্পটি দক্ষিণ-পশ্চিমাঞ্চলীয় মিয়ানমার এবং উত্তর-পূর্ব ভারতে পরিবহন অবকাঠামো উন্নয়নের লক্ষ্যে কাজ করছে।
ভারতের প্রস্তাবিত কালাদান মাল্টি-মডাল ট্রানজিট ট্রান্সপোর্ট প্রকল্প মূলত ভারতের উত্তর-পূর্বাঞ্চলীয় রাজ্যগুলিকে একটি বিকল্প রুট সরবরাহের করা। এই সাতটি রাজ্য বাকি ভারতের সঙ্গে কেবলমাত্র ভুটান, নেপাল ও বাংলাদেশ-এর মধ্যবর্তী ভারতীয় ভূখণ্ডের একটি সংকীর্ণ অংশ শিলিগুড়ি করিডোরের মাধ্যমেই যুক্ত। উত্তর-পূর্বের জন্য এই করিডোর মাধ্যমে নির্ধারিত সমস্ত রুটগুলিতে পণ্য পরিবহনে উল্লেখযোগ্য বিলম্ব এবং খরচ বৃদ্ধি পায়। ভারত এই রাজ্যগুলির জন্য বঙ্গোপসাগর থেকে ট্রানজিট পাওয়ার ইচ্ছায় ১৯৭০ সালের পর থেকে সাথে বাংলাদেশের সাথে আলোচনার চেষ্টা করে, কিন্তু বার বার এইসব রাজ্যে জন্য পণ্য পরিবহনের রুট প্রদানে বাংলাদেশ অস্বীকৃত হয়।
ভারত ও মায়ানমার উভয় দেশের অবকাঠামো ও অর্থনৈতিক উন্নয়নে ত্বরান্বিত করার লক্ষ্যে $৫০০ মিলিয়ন ডলারের কালদান প্রকল্পটি একটি বিকল্প হিসেবে বিবেচিত হয়। এই প্রকল্পে কালাদান নদীর মোহনায় একটি গভীরতাপূর্ণ বন্দর নির্মাণ এবং নদী খনন করে সিত্তে থেকে ভারতের মিজোরাম পণ্য পরিবহন করা জন্য নদীপথে নৌযান চালানোর জন্য মায়ানমারের পালেটওয়ায় একটি নদী বন্দর নির্মাণ করা হয়েছে। পণ্য পরিবহনের জন্য চিন রাজ্যের পালেটওয়ার থেকে ভারত ও মায়ানমার সীমান্তে মাইকা পর্যন্ত সড়ক নির্মান করা হচ্ছে। [1]
ঢাকা–চট্টগ্রাম উচ্চগতির রেলপথ
ঢাকা–চট্টগ্রাম উচ্চগতির রেলপথ একটি প্রস্তাবিত হাই স্পিড রেল লাইন, যা বাংলাদেশের বন্দরনগরী চট্টগ্রামকে রাজধানী শহর ঢাকার সাথে সংযোগ স্থাপন করবে। এটি বাংলাদেশের প্রথম উচ্চগতির রেল লাইন হবে। প্রকল্পটি নির্মানে ৳৫০ হাজার কোটি টাকা ($১৬ বিলিয়ন মার্কিন ডলার) ব্যয় করা হবে।
যদি এই পরিষেবাটি চালানো হয় তবে বর্তমান ৫-৭ ঘণ্টা রেল যাত্রাটি এক থেকে দেড় ঘন্টা বা দুই ঘন্টা পর্যন্ত হবে। এই উচ্চগতির ট্রেন প্রতি ঘন্টায় ২০০ কিলোমিটারের সর্বাধিক গতিতে চালানো হবে নির্মিত রেলপথে। বাংলাদেশের বর্তমান আন্তঃনগর ট্রেনের গতি প্রতি ঘন্টায় ৭০ কিলোমিটার।
৩১ মে ২০১৮ সালে, বাংলাদেশ রেলওয়ে চীন রেলওয়ে ডিজাইনার করপোরেশন এবং মজুমদার এন্টারপ্রাইজেসের সাথে একটি চুক্তি স্বাক্ষরিত করেছে। প্রস্তাবিত উচ্চগতির রেলপথের নকশা এবং সম্ভাব্যতা যাচাই করতে এই চুক্তিটি করা হয়েছে। এই চুক্তি অনুযায়ী, ২০১৯ সালের ডিসেম্বরের মধ্যে ১০২.১০ কোটি টাকায় সম্ভাব্যতা যাচাই এবং নকশার কাজ সম্পন্ন হবে। বাংলাদেশ সরকার এই খরচ বহন করবে। পরিকল্পনা অনুসারে, এই উচ্চগতির রেল লাইনটি টঙ্গী-ভৈরবের পরিবর্তে নারায়ণগঞ্জে হয়ে যাবে।
বর্তমান ঢাকা-চট্টগ্রাম ট্রেন লাইনের দৈর্ঘ্য ৩২০ কিলোমিটার। যাইহোক, প্রস্তাবিত ঢাকা-চট্টগ্রাম উচ্চ গতির রেল লাইনের দৈর্ঘ্য ২৩০ কিলোমিটার। ঢাকা-কুমিল্লা/লাকসাম-চট্টগ্রাম রেল পথের থেকে নতুন রেলপথের দৈর্ঘ্য প্রায় ৯১ কিলোমিটারে কমে যাবে।
ঢাকা-চট্টগ্রাম রেলপথে উচ্চ গতির ট্রেন চালু হওয়ার পর দুই ঘণ্টার মধ্যে ৫০ হাজারেরও বেশি যাত্রী প্রতিদিন জাতীয় রাজধানী ঢাকা ও বন্দর শহর চট্টগ্রামের মধ্যে চলাচল করতে পড়বে।
ভার্জিনিয়া ম্যাডসেন
ভার্জিনিয়া জি. ম্যাডসেন (; জন্ম: ১১ সেপ্টেম্বর ১৯৬১) হলেন একজন মার্কিন অভিনেত্রী ও প্রযোজক। "ক্লাস" (১৯৮৩) দিয়ে তার চলচ্চিত্রে অভিষেক হয়, যা তার নিজ শহর শিকাগোতে চিত্রায়িত হয়। তিনি পরে লস অ্যাঞ্জেলেসে চলে যান এবং ১৯৮৪ সালে ডেভিড লিঞ্চের বিজ্ঞান কল্পকাহিনীমূলক চলচ্চিত্র "ডান"-এ প্রিন্সেস ইরুলান চরিত্রে অভিনয় করেন। তিনি কয়েকটি কিশোর চলচ্চিত্র - "ইলেকট্রিক ড্রিমস" (১৯৮৪), "মডার্ন গার্লস" (১৯৮৬) ও "ফায়ার উইথ ফায়ার" (১৯৮৬)-এ অভিনয় করেন।
তিনি ভীতিপ্রদ চলচ্চিত্র "ক্যান্ডিম্যান" (১৯৯২)-এ হেলেন লাইল এবং আলেকজান্ডার পেইনের "সাইডওয়েস" (২০০৪)-এ মায়া চরিত্রে অভিনয় করে পরিচিতি অর্জন করেন। "সাইডওয়েস" ছবিতে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়নসহ একাধিক পুরস্কার অর্জন করেন। তার অভিনীত অন্যান্য চলচ্চিত্র হল "লং গন" (১৯৮৭), "গথাম" (১৯৮৮), "দ্য হট স্পট" (১৯৯০), "ঘোস্টস অব মিসিসিপি" (১৯৯৬), "দ্য রেইনমেকার" (১৯৯৭), "আ প্রেইরি হোম কম্প্যানিয়ন" (২০০৬), "দি অস্ট্রোনাট ফারমার" (২০০৭), "দ্য হন্টিং ইন কানেটিকাট" (২০০৯), "রেড রাইডিং হুড" (২০১১) এবং "অল দ্য ওয়াইল্ডারনেস" (২০১৪)।
টারাজি পি. হেনসন
টারাজি পেন্ডা হেনসন (; জন্ম: ১১ সেপ্টেম্বর ১৯৭০) হলেন মার্কিন অভিনেত্রী, গায়িকা ও লেখিকা। তিনি হাওয়ার্ড বিশ্ববিদ্যালয়ে অভিনয় বিষয়ে পাঠগ্রহণ করেন এবং কয়েকটি টেলিভিশন ধারাবাহিক অনুষ্ঠানে অতিথি চরিত্রে কাজ করার পর "বেবি বয়" (২০০১) চলচ্চিত্র দিয়ে হলিউড কর্মজীবন শুরু করেন। তিনি "হাসল অ্যান্ড ফ্লো" (২০০৫) ছবিতে একজন যৌনকর্মী চরিত্রে এবং ডেভিড ফিঞ্চারের "দ্য কিউরিয়াস কেইস অফ বেঞ্জামিন বাটন" (২০০৮) ছবিতে এক অসক্ষম শিশুর একক মাতা চরিত্রে অভিনয় করে প্রশংসিত হন। "দ্য কিউরিয়াস কেইস অফ বেঞ্জামিন বাটন" ছবিতে কাজ করার জন্য শ্রেষ্ঠ পার্শ্ব অভিনেত্রী বিভাগে অস্কার ও স্ক্রিন অ্যাক্টরস গিল্ড ও ক্রিটিকস চয়েস চলচ্চিত্র পুরস্কারের মনোনয়ন লাভ করেন।
২০১৬ সালে "টাইম" সাময়িকী বিশ্বের সবচেয়ে প্রভাবশালী ১০০ ব্যক্তিদের একজন হিসেবে তার নাম অন্তর্ভুক্ত করে। একই বছর তিনি তার আত্মজীবনী "অ্যারাউন্ড দ্য ওয়ে গার্ল" প্রকাশ করে, যা নিউ ইয়র্ক টাইমসে সর্বোচ্চ বিক্রিত বই ছিল।
অ্যামি ম্যাডিগান
অ্যামি ম্যারি ম্যাডিগান (; জন্ম: ১১ সেপ্টেম্বর ১৯৫০) হলেন একজন মার্কিন অভিনেত্রী, প্রযোজক ও গায়িকা। তার অভিনীত প্রথম সমাদৃত চলচ্চিত্র হল "লাভ চাইল্ড" (১৯৮২), যার জন্য তিনি বর্ষসেরা নবীন অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি ১৯৮৫ সালের "টোয়াইস ইন আ লাইফটাইম" চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল "প্লেসেস ইন দ্য হার্ট" (১৯৮৪), "ফিল্ড অব ড্রিমস" (১৯৮৯), "আঙ্কল বাক" (১৯৮৯), "দ্য ডার্ক হাফ" (১৯৯৩), "পোলক" (২০০০) এবং "গন বেবি গন" (২০০৭)।
ম্যাডিগান ১৯৮৯ সালের টেলিভিশন চলচ্চিত্র "রো ভার্সাস ওয়েড"-এ অভিনয় করে সেরা টিভি পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং মিনি ধারাবাহিক বা টিভি চলচ্চিত্র বিভাগে সেরা মুখ্য অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। তার অন্যান্য টিভি কাজগুলো হল "আ ব্রাইট শাইনিং লাই", "জাস্ট আ ড্রিম" ও "কার্নিভেল"।